Перт

Австрали улсын Өрнөд Австрали мужийн засаг захиргааны төв Перт (; [pɜrθ] [пэйф];  Пе́рт) хотын суурь 1829 онд тавигджээ. Энэтхэгийн далайд цутгах Суон (Хунт) голын адагт үүссэн энэ сууриндаа Шотландын Перт хотын нэрийг өгсөн гэдэг. 

5 мянган хүнтэй байсан 1856 оноос хот гэж нэрлэгдэн, 1832 оноос Өрнөд Австрали нутгийн төв гэдэг эрх сууриа олжээ. XIX зуунд Өрнө Австралид алтны уурхай олноор нээгдэж Австралийн дорнод эргээс ч гэсэн Перт рүү чиглэн нүүцгээж байв. Нэгэнт томорсон Пертэд XX зууны эхэнд 67,431 хүн оршин сууж байсан бол өссөөр өдгөө 1.9 сая оршин суугч бүхий Австрали улсын дөрөвдүгээр их хот болжээ. Үндсэндээ Их Британи, Ирландаас эрт болоод эдүгээ ирсэн хүмүүстэй. Итали, Хятадын цагаачид цөөнгүй.

Перт хотод II сард өдөртөө 31°C халуун, VII сард өдөртөө 18.4°C дулаан, жилийн турш 848 мм хур тунадастай байдаг. Зун нь хуурай, халуун. 5-9 сард борооны улирал таардаг.

Австралидаа хамгийн алслагдсан том хот гэвэл Перт байна. Ойрын томоохон Аделаид гэхэд 2104 км, Дорно Тиморын Дили 2785 км, Индонезийн Жакарта 3002 км зайтай.

 Эшлэл 

 Цахим холбоос 



Ангилал:Саятан хот
Ангилал:Баруун Австралийн суурин
Ангилал:Австралийн их сургуулийн хот